Aldhoarne

**Aldhoarne** (Nederlânsk en offisjeel: *Oudehorne*) is in doarp yn de gemeente It Hearrenfean, noardeastlik fan Nijhoarne, dêr't er in twillingdoarp mei foarmet, oan de N380. Der is lintbebouwing oan de Skoatterlânskewei, dy’t benoarden De Tsjonger fan east nei west rint.

## Skiednis
De âldste spoaren fan bewenning binne fûn op de Kiekenberch (+8m.), in drûch plak yn de Tsjongerfallei. Hoarne komt fan ‘’herne’’ in útspringende punt yn it gebiet fan de bochtige Tsjonger of it komt fan in âld sydrivierke fan de Tsjonger. Der binne dêr ek Romeinske munten fûn.
Yn in dokumint fan 1315 is praat fan de kapel fan "Hoerna", fallend ûnder de katolike tsjerke fan Aldeboarn. Op in kaart fan 1718 wurdt skreaun oer ‘’Oude Horn’’.
Yn de 17e iuw en de 18e iuw is tusken de Skoatterlânske Kompanjonsfeart en De Tsjonger ek turf ôfgroeven.
De measte minsken yn dizze streek wiene doe oant de 20e iuw meast bouboeren, nei de opkomst fan de suvelyndustry ek feehâlderij.
Oant de gemeentlike weryndieling fan 1934 makke it doarp, krekt as it susterdoarp Nijhoarne diel út fan de gemeente Skoatterlân. Doe waarden de gemeenten Skoatterlân, Aenjewier en in diel fan Haskerlân gearfoege.

## Gea
It lânskip bestiet út lân en houtwâlen. Tichtby lizze de natuergebieten Lytse en Grutte Kiekenberch en wat fierder de Ketlikerheide en Ketlikerskar. De fûgel- en natuerbeskermingswacht is ûnôfhinklik mar wurket wol safolle mooglik gear mei it Bûn fan Fryske Fûgelwachten en It Fryske Gea. Under Aldhoarne leit de Tolhiksbosk.

## Mienskip

It pleatslik belang komt op fan it belang fan de doarpen Ald- en Nijhoarne. 13 buertferienings binne aktyf yn it twillingdoarp.
* De doarpskrante hjit De Hoarnekrite.
* It doarpshûs fan Aldhoarne hjit De Kiekenhof

### Flaeijelfeest
De lêste sneon yn septimber wurdt it Flaeijelfeest hâlden; it is in tradisjoneel rispinge en terskfeest.

### Joppe Festival
De tredde wike fan augustus wurdt it Joppe Festival holden, in jierliks rockfestival yn de Tsjongerfallei.' Joppe' is âld-Nederlânsk en betsjut 'fertier' en 'yn oarder'. It Joppe Festival is yn 1996 begûn as in eksamenfeest.

### Sint Thomaslieden
Op it begraafplak stiet in klokkestoel. Hjir wurdt tusken 21 desimber en Nijjier, tagelyk mei Mildaam it Sint Thomaslieden hâlden. De twa klokken yn it klokhús, dy’t yn 1942 troch de Dútsers foardere binne, wienen fan 1617 en 1763. Fan folkloare is it wurden ta in wedstryd foar de wat âldere jeugd. It lieden hat te krijen mei de hillige Thomas, syn nammedei is 21 desimber. It doel wie om de boaze geasten dy't foar it tsjuster oerdeis soargje, te ferjeien. Mei it lieden fan de klokken wurdt besocht it ljocht werom te krijen.

### Ferienings
* Fûgelwacht
* Klokkekommisje Aldhoarne
* It sjongkoar *Jan de Roas Sjongers* is neamd nei strjitartyst  Jan de Roos.
* *De Vrije Fries* - muzyk
* Sjongnocht - frouljuskoar
* Let's Try - popkoar
* De Maerteblom - toanielferiening
* Trekker Trek Aldhoarne
* Lyts Bigjin – iisklup. Oprjochte yn 1897 
* Ien Twa Trije - iisferiening
* De Kiekenhof – biljertferiening
* UDIROS - sportferiening
* De Horne - tennisferiening
* Stifting *Volksvermaak Oude en Nieuwehorne*.

### Befolking

### Bustsjinst
De buslinen troch Aldhoarne wurde fersoarge troch Qbuzz. De folgjende linen ride troch Aldhoarne:

* **Line 15 It Hearrenfean - Easterwâlde:** It Hearrenfean - Aldskoat - Mildaam - Ketlik - Nijhoarne - *Suster De Jongwei* - *Aldebekeapsterwei* - Jobbegea - Hoarnstersweach - Donkerbroek - Easterwâlde
* **Line 26 Akkrum - Noardwâlde fia De Gordyk:** Akkrum - Aldeboarn - De Tynje - De Gordyk - Lippenhuzen - Jobbegea - *Aldebekeapsterwei* - Aldeberkeap - Sânhuzen - Noardwâlde

## Strjitten yn Aldhoarne
* De strjitten fan Aldhoarne.

## Sjoch ek
* Fryske doarpen.
* Klokkestuollen yn Fryslân.
* De Frije Wiken.

## Keppeling om utens
* Webstee Ald- en Nijhoarne
* Oer de Turfrûte yn súdeast Fryslân
* Joppefestival
* Skiednis en ferklearring strjitnammen